ಚಿನ್ನದ ಪದಕ ಗೆದ್ದು ಕೀರ್ತಿ ತಂದಿದ್ದ ಹಿಮಾದಾಸ್‍ಗೆ ಎಎಫ್‍ಐ ನಿಂದ ಅವಮಾನ!

ನವದೆಹಲಿ: ಫಿನ್ ಲ್ಯಾಂಡ್ ನಲ್ಲಿ ನಡೆಯುತ್ತಿರುವ ವಿಶ್ವ ಜೂನಿಯರ್ ಅಥ್ಲೆಟಿಕ್ಸ್ ನಲ್ಲಿ ಚಿನ್ನ ಪದಕ ತಂದುಕೊಟ್ಟ ಹಿಮಾ ದಾಸ್‍ಗೆ ಭಾರತೀಯ ಅಥ್ಲೆಟಿಕ್ ಒಕ್ಕೂಟ (ಎಎಫ್‍ಐ) ಅವಮಾನ ಮಾಡಿದೆ ಎಂಬ ಚರ್ಚೆ ಸಾಮಾಜಿಕ ಜಾಲತಾಣದಲ್ಲಿ ಆರಂಭವಾಗಿದೆ.

ವಿಶ್ವ ಜೂನಿಯರ್ ಅಥ್ಲೆಟಿಕ್ಸ್ ಕ್ರೀಡಾಕೂಟದಲ್ಲಿ ಗುರುವಾರ ಭಾರತದ ಅಥ್ಲೀಟ್ ಹಿಮಾದಾಸ್ ಚಿನ್ನದ ಪದಕ ಗೆದ್ದು ದೇಶದ ಗೌರವ ಹೆಚ್ಚಿಸಿದ್ದರು. ಆದರೆ ಹಿಮಾದಾಸ್ ಫೈನಲ್ ಗೆಲ್ಲುವ ಮುನ್ನ ಮಾಧ್ಯಮಗಳೊಂದಿಗೆ ಮಾತನಾಡಿದ ವಿಡಿಯೋವನ್ನು ಎಎಫ್‍ಐ ಟ್ವೀಟ್ ಮಾಡಿತ್ತು. ಈ ವೇಳೆ ಹಿಮಾದಾಸ್ ತನಗೆ ತಿಳಿಸಿದ ಇಂಗ್ಲಿಷ್ ನಲ್ಲಿ ಮಾತನಾಡಿದರು. ಆದರೆ ಹಿಮಾ ಅವರ ಭಾಷೆ ಸುಲಲಿತವಾಗಿಲ್ಲ ಎಂದು ಎಎಫ್‍ಐ ತನ್ನ ಪೋಸ್ಟ್ ನಲ್ಲಿ ಬರೆದುಕೊಂಡಿತ್ತು. ಅಲ್ಲದೇ ಫೈನಲ್ ಗೆ ಅರ್ಹತೆ ಪಡೆದಿರುವುದು ನಮಗೆ ಹೆಮ್ಮೆ ಎನಿಸುತ್ತಿದೆ. ಫೈನಲ್‍ನಲ್ಲಿಯೂ ಉತ್ತಮ ಸಾಧನೆ ಮಾಡಿ ಎಂದು ಶುಭ ಹಾರೈಸಿತ್ತು.

#HimaDas speking to media after her SF win at #iaaftampere2018 @iaaforg Not so fluent in English but she gave her best there too. So proud of u #HimaDas Keep rocking & yeah,try ur best in final! @ioaindia @IndianOlympians @TejaswinShankar @PTI_News @StarSportsIndia @hotstartweets pic.twitter.com/N3PdEamJen

— Athletics Federation of India (@afiindia) July 12, 2018

ಸದ್ಯ ಎಎಫ್‍ಐ ಮಾಡಿದ ಈ ಟ್ವೀಟ್ ಗೆ ಸಾಮಾಜಿಕ ಜಾಲತಾಣದಲ್ಲಿ ಭಾರಿ ಆಕ್ರೋಶ ವ್ಯಕ್ತವಾಗಿದೆ. ಹಿಮಾ ಅವರ ಸಾಮರ್ಥ್ಯ ಪರಿಗಣಿಸದ ಎಎಫ್‍ಐ ಅವರ ಭಾಷೆಯ ಬಗ್ಗೆ ಮಾತನಾಡಿ ಅಗೌರವ ತೋರಿದೆ. ಈ ಮೂಲಕ ಅವರ ಸಾಧನೆಯನ್ನು ಮರೆಮಾಚಿದೆ ಎಂದು ಮರುಟ್ವೀಟ್ ಮಾಡಿ ತರಾಟೆಗೆ ತೆಗೆದುಕೊಂಡಿದ್ದಾರೆ. ಇನ್ನು ಕೆಲವರು ತಮ್ಮ ಟ್ವೀಟ್ ನಲ್ಲಿ ಎಎಫ್‍ಐ ಅನ್ನು ಸಮರ್ಥಿಸಿಕೊಂಡಿದ್ದು, ಅವರ ಟ್ವೀಟ್ ಅನ್ನು ತಪ್ಪಾಗಿ ಆರ್ಥೈಸಿಕೊಳ್ಳಲಾಗಿದೆ ಎಂದು ಬರೆದುಕೊಂಡಿದ್ದಾರೆ. ಅಂದಹಾಗೇ ಹಿಮಾ ಅವರ ಭಾಷೆ ಬಗ್ಗೆ ತಿಳಿಸಿ ಟ್ವೀಟ್ ಮಾಡಿದ್ದ ಎಎಫ್‍ಐ ತನ್ನ ಟ್ವೀಟ್ ನಲ್ಲೇ ಅಕ್ಷರ ತಪ್ಪು ಮಾಡಿದ್ದು, ಇದನ್ನೂ ಕಂಡ ಹಲವರು ಮತ್ತಷ್ಟು ಅಸಮಾಧಾನ ವ್ಯಕ್ತಪಡಿಸಿದ್ದಾರೆ.

ಅಂದಹಾಗೇ 18 ನೇ ವರ್ಷದ ಹಿಮಾ ದಾಸ್ 400 ಮೀಟರ್ ಓಟವನ್ನು 51.46 ಸೆಕೆಂಡ್ ಗಳಲ್ಲಿ ಸ್ಪರ್ಧೆಯನ್ನು ಪೂರ್ಣಗೊಳಿಸಿ ಚಿನ್ನದ ಪದಕಕ್ಕೆ ಮುತ್ತಿಟ್ಟಿದ್ದರು. ಹಿಮಾ ದಾಸ್ ಮೂಲತಃ ಅಸ್ಸಾಂನ ನಾಗೋನ್ ಜಿಲ್ಲೆಯವರಾಗಿದ್ದು, ಕೃಷಿ ಹಿನ್ನೆಲೆ ಹೊಂದಿರುವ ಕುಟುಂಬದಲ್ಲಿ ಜನಿಸಿದ್ದರು.

https://twitter.com/RoshanKrRai/status/1017667928131624961

She has landed in Tampere for displaying her talent in track and not in English Its shame on you @afiindia for what you said

— Rohith Ram (@Rohithp6) July 12, 2018

https://twitter.com/VinuLive/status/1017798309170122752

Unfortunately I cant prescribe a remedy for a #ColonialHangover The mention of her prowess over English in a congratulatory tweet for winning Gold at #IAAFTampere2018 is sooo out of place-Have u heard Chinese French etc champs speak? #HimaDas @Ra_THORe p.s : u misspelt speaking

— Sameer (@BesuraTaansane) July 13, 2018

She has not been featured by @iaaforg for her English speaking skills,we have lot of good English speakers in India but very few who can run like her #LegendintheMaking

— SM (@Shaurya_29) July 12, 2018